Koeberg dán weer in diens | Maroela Media
Die Koeberg-kernkragsentrale noord van Kaapstad sal Sondag weer in diens gestel word nadat 'n foutiewe pomp by die kragsentrale Eskom vroeër vandeesweek genoodsaak het om fase 4-beurtkrag in te stel.
Die kragvoorsiener het Donderdagaand in 'n verklaring gesê 'n seewatersirkulasiepomp het Dinsdag probleme begin gee nadat 'n filter deur seelewe (jellievis en visse) verstop is. Die pomp kon as gevolg hiervan nie temperatuur reguleer nie en operateurs was genoodsaak om een van die eenhede af te skakel.
Luidens die verklaring is die verstopping in die filter sedertdien skoongemaak en dit is reeds weer in werking gestel. Die pomp is nie beskadig soos aanvanklik gevrees is nie.
Die nodige tegniese beoordeling en goedkeuring is reeds bekom om die eenheid weer veilig in diens te stel. In hierdie stadium word verwag dat Eskom dit teen Sondag sal doen.
Die kragvoorsiener sê fase-4-beurtkrag duur egter tot Vrydagaand voort en laer fases beurtkrag sal oor die naweek ingestel word.
Eskom maak tans gebruik van sy noodreserwes om elektrisiteitstoevoer aan te vul.
Polisiebeampte in hof oor vals reiseise
Hoe snaaks. Koeberg bestaan al vir +/- 36 jaar en nog NOOIT het die probleem voorheen gebeur nie. Iemand nie hulle werk gedoen om die pomp skoon te hou nie, gebrek aan herstelwerk miskien 'n gat iewers veroorsaak dat die seelewe kon inkom of dink hulle net ons is stupid om die verskoning te glo? Glo niks wat uit die klomp se monde kom nie.
Iets moet die skuld kry vir hierdie onbevoegdheid. Solank dit net nie 'n mens is nie is die Kaap weer Hollands
Eskom is vol verskonings vir als en meantime moet ons suffer en klein besighede toemaak want hulle kan net nie meer die druk hanteer nie. So dankie Eskom dat jy jou deel gedoen het om die land in resessie te sit
Niemand doen meer daar instandhouding nie! Ek Meneer en jy Meneer…………………..wie sal die wa dan smeer??
Pomp is reg en weer in werking gestel, neem dit dan 3 dae vir die water om tot by die eenheid uit te kom ??